The Book of Boba Fett
Jaksot

| № | Nimi | Ohjaus | Käsikirjoitus | Julkaisu |
| --- | --- | --- | --- | --- |
| 1 | Osa 1: Muukalainen oudossa maassa (engl. Chapter 1: Stranger in a Strange Land) | Robert Rodriguez | Jon Favreau | 2021-12-2929. joulukuuta 2021 |
Boba Fett oli aikoinaan hädin tuskin päässyt ulos sarlaccin kidasta liekinheittimensä avulla, eikä kyennyt estämään jawoja varastamasta hänen harniskaansa. Aamulla Tuskenin ratsastajat löysivät ja orjuuttivat hänet.  Kaivaessaan kerran erään rodialaisorjan kanssa vettä täynnä olevia kasveja Tuskeneille, hän oli pelastanut heitä valvoneen lapsiheimolaisen kuusikätisen hirviön hyökkäykseltä. Lapsiheimolainen otti hirviön tappamisesta kunnian, mutta päällikkö tarjosi myös Fettille vettä. Nykypäivänä Fett ja Fennec Shand olivat ottaneet hallintaansa hutt Jabban palatsin ja aloittaneet oman rikollissyndikaatin. He ottavat vastaan kunnianosoituksia Tatooinen vaikutusvaltaisilta asukkailta sekä vierailevat Mos Espassa Garsa Fwipin luona tämän kantiinassa, Turvapaikassa. Fett tekee selväksi haluavansa hallita Tatooinea kunnioituksella, vaikka Shand muistuttaa, että Tatooinen asukkaat olivat tottuneet Jabban pröystäilyyn ja pelotteluun. Haavoituttuaan myöhemmin tuntemattomien salamurhaajien hyökkäyksessä, gamorrealaisvartijat vievät Fettin takaisin bakta-tankkiin toipumaan. 
| 2 | Osa 2: Tatooinen heimot (engl. Chapter 2: The Tribes of Tatooine ) | Steph Green | Jon Favreau | 2022-1-55. tammikuuta 2022 |
Tuskenit olivat aikoinaan opettaneet Fettin käyttämään aseita, kun Pyke-syndikaatin jäsenet ampuivat läheltä kulkevasta junasta käsin monta heimolaista. Fett oli hankkinut heimolle kiitureita ja opettanut heidät käyttämään niitä junan pysäyttämiseksi. Fett pakotti syndikaatin jäsenet maksamaan tästä lähtien luvasta kulkea heimon maitten läpi. Tuskenit asettivat Fettin kokeeseen, jossa tämä lähetettiin kauas kylästä ja hänen piti sieraimiinsa ryömineen liskon opastamana löytää tie takaisin. Fett selvisi kokeesta ja heimo teki hänen löytämästään puun oksasta tälle oman gaffi-sauvan. Nykyhetkessä Shand oli saanut kiinni yhden salamurhaajista ja tuonut hänet Fettin eteen. Salamurhaaja kuului Yötuulen ritarikuntaan ja väitti työskentelevänsä pormestari Mok Shaizille. Shaiz kiistää lähettäneensä salamurhaajan, mutta palkitsee Fettin salamurhaajan tuomisesta luokseen ja neuvoo Fettiä käymään uudelleen Turvapaikassa. Garsa Fwip paljastaa, että eräät hutt-kaksoset ovat tulleet Tatooinelle vaatimaan serkkunsa Jabban perintöä. Fett tapaa kaksoset henkilökohtaisesti ja kieltäytyy luopumasta Tatooinesta, elleivät huttit tapa häntä ensin. Kaksoset kuitenkin lähtevät, todeten, että verenvuodatus on huonoa liiketoimintaa. 
| 3 | Osa 3: Mos Espan kadut (engl. Chapter 3: The Streets of Mos Espa) | Robert Rodriguez | Jon Favreau | 2022-1-1212. tammikuuta 2022 |
Kun Fett oli aikoinaan ollut noutamassa Pyke-syndikaatilta tullirahoja Tuskenien maan ylittämisestä, heimon kylä oli Fettin poissaollessa hävitetty. Syyllisiä ovat nikto-kiiturimotoristit, jotka myös vaativat maksua syndikaatilta. Nykyhetkessä Fett kuulee vedenjakelija Lortha Peeliltä, että eräs kyborgirikollisjengi on varastanut hänen vesivarastojaan. Jengi perustelee tekonsa, sillä, että Peel vaatii vedestä liikaa krediittejä ja ettei mistään saa töitä rahan ansaitsemiseksi. Fett itse antaa jengille töitä ja pakottaa Peelin alentamaan veden hintaa. Yöllä hutt-kaksosille työskentelevä wookiee nimeltä Musta Krrsantan tunkeutuu palatsiin tappaakseen Fettin, mutta kyborgit pelastavat Fettin ja vangitsevat Krrsantanin. Kaksoset lahjoittavat aamulla Fettille rancorin poikasen, ja selittävät, että Shaiz oli luvannut Tatooinen toiselle syndikaatille ilman huttien lupaa. Kaksoset eivät halua sotaa ja päättävät jättää Tatooinen, suositellen Fettiä tekemään samoin. Fett, Shand ja kyborgit tulevat jälleen tapaamaan Shaizia, mutta tämä ei ole palatsissaan ja hovimestari yrittää paeta. Kyborgit nappaavat hovimestarin, joka paljastaa Shaizin lähteneen tapaamaan Pyke-syndikaattia, joka lähetti joukkojaan Tatooinelle sotaan Fettiä vastaan. 
| 4 | Osa 4: Myrsky nousee (engl. Chapter 4: The Gathering Storm) | Kevin Tancharoen | Jon Favreau | 2022-1-1919. tammikuuta 2022 |
Jonkin aikaa sen jälkeen, kun Tusken-heimon jäsenet olivat surmattu, Fett oli löytänyt haavoittuneen Shandin. Hän oli vienyt Shandin muokkausalonkiin, jossa kyborgit asensivat mekaanisia osia haavoittuneiden elinten tilalle. Fett pyytää Shandin apua varastaakseen aluksensa, Slave I:n, takaisin Bib Fortunalta. Shand päättää pysyä Fettin mukana vielä aluksen takaisin ryöstämisen jälkeen. He surmaavat Tuskenien joukkomurhasta vastuussa olevat niktot sekä saman sarlaccin, jonka kidassa Fett oli ollut, mutta eivät löydä Fettin haarniskaa. Fett kertoi myös kuinka halusi perustaa oman rikollisssyndikaatin ollakseen parempi kuin Jabba ja Fortuna, jotka kohtelivat alaisiaan kaltoin. Nykyhetkessä Fett tarjoaa töitä Krrsantanille, joka on velkaa Garsa Fwipille. Hän myös kokoaa muut Mos Espan syndikaatit luokseen suostutellakseen nämä joko muodostamaan puolustusliiton Pyke-syndikaattia vastaan, tai pysymään puolueettomina, jos Fett taistelisi yksin. Syndikaattijohtajat lupaavat pysyä puolueettomina, mutta Fettin ja Shandin on kuitenkin löydettävä jostain joukkoja Pyke-syndikaattia vastaan. 
| 5 | Osa 5: Mandalorialaisen paluu (engl. Chapter 5: Return of the Mandalorian) | Bryce Dallas Howard | Jon Favreau | 2022-1-2626. tammikuuta 2022 |
Surmattuaan Glavisin rengasmaailman teurastamossa piileskelleen Kaba Baizin, Din Djarin saa tiedon Heimon uudesta piilopaikasta Kolzocin kujalta, missä hän paljastaa Asesepälle ja Paz Vizslalle voittaneensa moffi Gideonilta mustasapelin. Hän antaa beskar-keihäänsä Asesepälle, jotta tämä voisi takoa siitä jotain Grogulle. Djarin kertoo myös tavanneensa Bo-Katan Kryzen, jota Aseseppä syytti Mandaloren kupolikaupunkien tuhoutumisesta ”Suuressa puhdistuksessa”, koska Bo-Katan ei aikoinaan voittanut mustasapelia taistelussa tai noudattanut vanhoillisia tapoja niin kuin Heimon jäsenet. Vizsla haastaa Djarinin kaksintaisteluun mustasapelista, koska sapelin rakensi hänen esi-isänsä Tarre Vizsla, ensimmäinen mandalorialainen jedi. Djarin voittaa taistelun, mutta joutuu paljastamaan, että oli vastoin Heimon tapoja ottanut kypäränsä joskus pois päästään. Tästä hyvästä Aseseppä ja Vizsla eivät pidä häntä enää oikeana mandalorialaisena. Djarin lähtee Tatooinelle ostamaan Peli Mottolta uuden aluksen, muokatun naboolaisen N-1 -tähtihävittäjän. Testilennon jälkeen, Shand tulee tapaamaan häntä ja pyytää avuksi Fettin sotaan Pyke-syndikaattia vastaan. Djarin suostuu, mutta aikoo ensin käydä tapaamassa Grogua. 
| 6 | Osa 6: Autiomaasta tulee muukalainen (engl. Chapter 6: From the Desert Comes a Stranger) | Dave Filoni | Jon Favreau ja Dave Filoni | 2022-2-22. helmikuuta 2022 |
Sheriffi Cobb Vanth ampuu kaksi Pyke-syndikaatin maustesalakuljettajaa ja käskee kolmatta varoittamaan syndkaattia olemaan enää astumatta Vapaakaupunkiin (Mos Pelgon uusi nimi). Djarin matkustaa metsäplaneeta Ossukseen, jonne Luke Skywalker on rakentamassa uutta jeditemppeliä. R2-D2 ja rakennusdroidit johdattavat Djarinin Ahsoka Tanon luokse, joka tarjoutuu viemään Djarinin lahjan, beskar-panssaripaidan, Grogulle hänen sijastaan. Luke opettaa Grogua muistamaan vanhoja jeditaitojaan sekä päivän, jona kloonisotilaat hyökkäsivät Coruscantin jeditemppeliin toteuttamaan käskyn 66. Djarin palaa Tatooinelle ja lähtee suostuttelemaan Vanthia ja Vapaakaupungin asukkaita avuksi sotaan Pyke-syndikaattia vastaan. Djarinin lähdettyä, Pyke-syndikaatin palkkaama palkkionmetsästäjä Cad Bane saapuu ja yrittää lahjoa Vanthin pysymään erossa sodasta. Tästä seuraa tulitaistelu, jossa Bane ampuu Vanthia sekä tappaa apulaissheriffi Scottin. Lisäksi kaksi Pyke-syndikaatin jäsentä jättävät Turvapaikkaan pommin, joka tuhoaa sen. Luke antaa Grogun tehdä valinnan: joko ottaa beskar-panssaripaita ja palata lopullisesti Djarinin luokse, tai ottaa suurmestari Yodalle kuulunut valosapeli ja omistautua pysyvästi jediopinnoille. 
| 7 | Osa 7: Kunnian nimeen (engl. Chapter 7: In the Name of Honor) | Robert Rodriguez | Jon Favreau | 2022-2-99. helmikuuta 2022 |
Fett päättää puolustaa Mos Espaa Turvapaikan raunioista käsin. Illalla Grogu, joka oli valinnut beskar-panssaripaidan, saapuu R2-D2:n avulla X-siipihävittäjällä Tatooinelle. Seuraavana päivänä Bane saapuu kertomaan Fettille ampuneensa Vanthia ja että Pyke-syndikaatti oli todellinen syyllinen Tuskeneiden joukkomurhaan. Aqualishit, trandoshaanit ja klatoonialaiset pettävät Fettin ja hyökkäävät Pykejen kanssa Mos Espaan, Fettin joukkoineen taistellessa vastaan. Vapaakaupunkilaiset saapuvat heidän avukseen, mutta sitten kaksi suojakilvillä suojattua valtavaa Scorpenek-droidia hyökkää kaupunkiin. Motto tuo Grogun Mos Espaan ja Fett käy noutamassa rancorinsa ratsuksi. Grogu käyttää Voimaa yhden droidin vahingoittamiseksi, kunnes Fett ja rancor saavat sen tuhottua. Lopulta he tuhoavat myös toisen droidin, jolloin Pyket perääntyvät. Bane kuitenkin pelästyttää rancorin tulella ja kohtaa Fettin kaksintaistelussa, jonka Fett melkein häviää, kunnes tappaa Banen gaffisauvallaan. Grogu vaivuttaa Voimalla villiintyneen rancorin uneen. Shand matkustaa Mos Eisleyyn ja tappaa Pyke-johtajan, Shaizin, ja näiden liittolaiset. Fett saa viimeinkin Mos Espan asukkaiden kunnioituksen, kun taas Djarin ja Grogu lähtevät Tatooinelta.  Lopputekstien välissä näytetyssä kohtauksessa Vanth on toipumassa ampumahaavastaan Fettin palatsin bakta-tankissa.